Litteræ quibus Guido de Melloto, Autissiod., et Petrus, Paneadensis episcopi, notum faciunt se, devoti Joannis, abbatis et conventus monasterii Vizeliac. petitionibus annuentes, anno Domini 1265, die Dominica ante festum Beati-Dionysii, ad dictum Vizeliac. monasterium venisse, et ipsa nocte, per matutinas, cum conventu, ad locum accessisse in quo corpus Beatæ-Mariæ-Magdalenæ requiescere dicebatur. Testantur, autem, se ibidem invenisse in vase æneo repositas præfatæ B. Magdalenæ reliquias, sicut per litteras regis quondam Caroli manifeste declaratur. Datum et actum, anno Domini prædicto, die lunæ post Dominicam supradictam.